# Айзък Бароу

### от Уикипедия, свободната енциклопедия

Айзък Бароу английски математик
Роден: | 1630 Лондон, Англия
Починал: | 4 май 1677 Лондон, Англия

Айзък Бароу (на английски Isaac Barrow) е английски математик и теолог. Сред приносите му в математиката са нови методи за изчисляване на тангенти. Негов ученик е Исак Нютон, един от основоположниците на математическия анализ.

Айзък Бароу е роден през 1630 в Лондон, където получава първоначалното си образование. След това постъпва в Тринити Колидж в Кеймбриджкия университет, където преподавател е неговият чичо, също Айзък Бароу. Дипломира се през 1648 и на следващата година става преподавател в университета. Бароу кандидатства за професорско място, но през 1655 е отстранен по време на преследванията срещу индепендентите. Следващите няколко години пътува във Франция, Италия и дори до Константинопол, като се завръща в Англия през 1659.

През 1660 Айзък Бароу става професор по старогръцки език в Кеймбридж, от 1662 е професор по геометрия в Грешъм Колидж в Лондон, а през 1663 става първият Лукасов професор, отново в Кеймбридж. През 1669 се оттегля от този пост в полза на своя ученик Исак Нютон и до края на живота си се занимава главно с теология. През 1670 става доктор по богословие, а през 1672 - магистър на Тринити Колидж. Той остава на тази длъжност до края на живота си, като сред заслугите му е основаването на библиотеката на колежа.

Освен на трактати в областта на геометрията и оптиката, Бароуз е автор и на проповеди, смятани за едни от най-добрите образци на английски език в този жанр.

## [редактиране] Източници

| Тази статия частично или изцяло, представлява превод на статията „Isaac Barrow“ в Уикипедия на английски. Оригиналната статия, както и този превод, са защитени от Лиценза за свободна документация на ГНУ. Прегледайте историята на редакциите на оригиналната статия, за да видите списъка на съавторите.

--- | >>> | Лукасов професор (1664— 1669) | >>> | Исак Нютон

Взето от „http://bg.wikipedia.org../../../%D0%B0/%D0%B9/%D0%B7/%D0%90%D0%B9%D0%B7%D1%8A%D0%BA_%D0%91%D0%B0%D1%80%D0%BE%D1%83_294e.html“.

Категории: Британски математици | Теолози | Англичани

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Euskara
- Français
- Galego
- Italiano
- Nederlands
- Português
- Русский
- Slovenščina
- Svenska